እታ ብዛዕባ ክርስቲያኖ ሮናልዶ ትምህርቲ ትጅምር ዘላ ዩኒቨርሲቲ መን ተበአሃል?
ክርስቲያኖ ሮናልዶ ከም ዓይነት ትምህርቲ
ንሰለስተ ግዜያት ብሉጽ ተጻዋታይ ዓለም ዝብል ክብሪ ዝረኸበ ፖርቱጋላዊ ክርስቲያኖ ሮናልዶ ኣብ መላእ ዓለም ዘለዎ ተፈላጥነትን ህቡብነትን ኣመና ልዑል ኢዩ።
ንዘለዎ ዝና ዘስተብሃላ ዓበይቲ ኩባንያታት ድማ ንምስሊ’ቲ በዓል ሸገ ቁመና ከም መወዓውዒ ክጥቀማሉ ኣብ ዕለታዊ ናይ ውድድር መድረኽ ይርከባ። ኣብዚ ሳልስቲ ካብ ካናዳ ዝተዘርገሐ ዜና ድማ ኣብ ጥርዚ በጺሑ ንዘሎ ህቡብነት ሮናልዶ ኣጉሊሑ ዘርኢ ካልእ ኣብነት ኢዩ። ብመሰረት ካብ ጋዜጣ ደይሊ መይል ዝተረኽበ ሓበሬታ፡ ኣብ ካናዳ እትርከብ ‘ብሪቲሽ ኮሎምቢያ ኦክናጋን ዩኒቨርሲቲ’ ዝተባህለት ዩኒቨርስቲ ኣብ ክርስቲያኖ ሮናልዶ መሰረት ዝገበረ ሓድሽ ዓይነት ትምህርቲ ከም ዘዳለወት ተገሊጹ። እዚ ናይ ዓውደ ፍልጠት ስነ- ማሕበር (ሶሺዮሎጂ) ትምህርቲ፡ ንኣርባዕተ ዓመታት ዝወሃብን ብዲግሪ ዘመርቕን ኮይኑ፡ ገለ ካብቶም ቀንዲ ዘተኩረሎም ነጥብታት ድማ ኣብ ባህላውን ማሕበራውን ኣገዳስነትን ህቡብነት ሮናልዶን፡ ዝና ሮናልዶ ኣብ ልዕሊ ሕብረተሰብ ዝፈጥሮ ጽልዋን ኢዮም። ሓደ ካብ መምህራን’ቲ ዩኒቨርሲቲ ዝኾነ ፕሮፌሰር ልዊስ ኣጉላር፡ ሮናልዶ ሕመረት ናይቲ ዓይነት ትምህርቲ ምዃኑ ብምግላጽ፡ መበገሲ ኣርእስቲ’ቲ ዓይነት ትምህርቲ መብዛሕትኡ ኣብ ሮናልዶን ምስኡ ዝተኣሳሰሩ ንጥፈታትን ከምዝኾነ የረድእ።
‘ብሪቲሽ ኮሎምቢያ ኦክናጋን ዩኒቨርሲቲ